open-index/open-wikipedia-markdown huggingface dataset:
Λυκούργος Κάππας

Ο **Λυκούργος Κάππας** ήταν Ελληνοκύπριος πολιτικός και εκπαιδευτικός. Διετέλεσε Υπουργός Παιδείας και Πολιτισμού της Κύπρου καθώς και Δήμαρχος Λευκονοίκου.

## Βιογραφικά στοιχεία
Ο Λυκούργος Κάππας γεννήθηκε στο Λευκόνοικο το 1928. Φοίτησε στην Ανωτέρα Σχολή Λευκονοίκου. Σπούδασε στο Διδασκαλικό Κολέγιο Μόρφου. Ακολούθως σπούδασε στο Clark College Αγγλίας, στο Πανεπιστήμιο του Σαουθάμπτον (αγγλική φιλολογία) και στο Πανεπιστήμιο του Μπρίστολ.

Το 1945 ξεκίνησε να εργάζεται ως δάσκαλος στο Λευκόνοικο. Την περίοδο 1952-1966 εργάστηκε ως καθηγητής μαθηματικών και αγγλικών στο Γυμνάσιο Λευκονοίκου. Την περίοδο 1967-1971 διετέλεσε βοηθός διευθυντής και την περίοδο 1972-1974 διευθυντής του Γυμνασίου Λευκονοίκου. Στη συνέχεια υπηρέτησε ως βοηθός διευθυντής στη Σχολή Stationer’s Company του Λονδίνου, ως επιθεωρητής μέσης εκπαίδευσης στο Υπουργείο Παιδείας (1977-1988) και ως διοικητικός διευθυντής του Americanos College.

Ήταν νυμφευμένος με τη Σταυρούλα Κάππα και είχε τρία παιδιά. Απεβίωσε στις 20 Μαΐου 2014.

## Πολιτική διαδρομή
Στις δημοτικές εκλογές του 1990 εξελέγη δήμαρχος Λευκονοίκου χωρίς ανθυποψήφιο. Το ίδιο έγινε και στις δημοτικές εκλογές του 1995. Δεν ολοκλήρωσε τη θητεία του καθώς την 1 Μαρτίου 1998 διορίστηκε Υπουργός Παιδείας και Πολιτισμού στην κυβέρνηση Γλαύκου Κληρίδη. Παρέμεινε στη θέση αυτή έως τις 4 Ιανουαρίου 1999, οπόταν και παραιτήθηκε μετά την αποχώρηση της ΕΔΕΚ από την κυβέρνηση λόγω της ματαίωσης της άφιξης του ρωσικού πυραυλικού συστήματος S300 στην Κύπρο.

## Παραπομπές

## Πηγές
*

|-

Κατηγορία:Κύπριοι εκπαιδευτικοί
Κατηγορία:Υπουργοί Παιδείας και Πολιτισμού (Κύπρος)
Κατηγορία:Κυβέρνηση Γλαύκου Κληρίδη 1998
Βραβείο Καλύτερου Μοντάζ της Ένωσης Κριτικών Κινηματογράφου του Σικάγου

Το **Βραβείο Καλύτερου Μοντάζ της Ένωσης Κριτικών Κινηματογράφου του Σικάγου** (αγγλικά:
Chicago Film Critics Award For Best Editing) είναι ένα βραβείο που απονέμεται από την Ένωση Κριτικών Κινηματογράφου του Σικάγου για να τιμήσει την ταινία που έχει επιδείξει εξαιρετική επεξεργασία στην κινηματογραφική βιομηχανία.

## Νικητές
### 2010s

### 2020s

## Παραπομπές


## Εξωτερικοί σύνδεσμοι
* 

Κατηγορία:Βραβεία της Ένωσης Κριτικών Κινηματογράφου του Σικάγου
Συμμετοχή της Γεωργίας στους Θερινούς Ολυμπιακούς Αγώνες 2020

Η **[[Γεωργία]]** θα συμμετέχει στους **[[Θερινοί Ολυμπιακοί Αγώνες 2020|Θερινούς Ολυμπιακούς Αγώνες 2020]]** στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Θα είναι η έβδομη εμφάνιση της χώρας στους αγώνες.

## Συμμετοχές

### Πάλη

; Ελεύθερη ανδρών

; Ελληνορωμαϊκή ανδρών

### Πυγμαχία

### Σκοποβολή

## Παραπομπές

Γεωργία
Θερινοί Ολυμπιακοί Αγώνες 2020
Ελιζμπάρ Οντικάτζε

Ο **Ελιζμπάρ Οντικάτζε** είναι Γεωργιανός αθλητής της ελεύθερης πάλης. Συμμετείχε στο αγώνισμα των 97 κιλών στους Θερινούς Ολυμπιακούς Αγώνες 2016, χάνοντας τον αγώνα χάλκινου μεταλλίου από τον Άλμπερτ Σαρίτοφ.

Προκρίθηκε για να εκπροσωπήσει τη χώρα του και στους Θερινούς Ολυμπιακούς Αγώνες 2020.

## Παραπομπές


Κατηγορία:Γεωργιανοί αθλητές της πάλης
Λιούμπα Ιωαννίνων

Η **Λιούμπα** είναι ακατοίκητος οικισμός στην Ήπειρο και την Περιφερειακή Ενότητα Ιωαννίνων.

## Γενικά στοιχεία
Η Λιούμπα  βρίσκεται λίγο πριν τη νότια είσοδο του Καλπακίου, σε υψόμετρο 483 μέτρα ενώ απέχει περίπου 34 χιλιόμετρα βορειοδυτικά από τα Ιωάννινα. Ως ξεχωριστός οικισμός απογράφηκε για πρώτη φορά το 1961 στην τότε κοινότητα Κάτω Πεδινών. Το 1997 με το ΦΕΚ 244Α - 04/12/1997 προσαρτήθηκε στο δήμο Καλπακίου. Σύμφωνα με το σχέδιο Καλλικράτης, μαζί με το Καλπάκι αποτελούν τη τοπική κοινότητα Καλπακίου που ανήκει στη δημοτική ενότητα Καλπακίου του Δήμου Πωγωνίου και σύμφωνα με την απογραφή 2011 δεν έχει μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Έμιλι Γκριν Μπολτς

Η **Έμιλυ Γκριν Μπολτς** (*Emily Greene Balch* ; 8 Ιανουαρίου 1867 – 9 Ιανουαρίου 1961) ήταν Αμερικανίδα οικονομολόγος και κοινωνιολόγος. Συνδύασε την ακαδημαϊκή καριέρα στο Wellesley College με το ενδιαφέρον σε κοινωνικά ζητήματα όπως η φτώχεια, η παιδική εργασία και η μετανάστευση.

Μπήκε στο ειρηνευτικό κίνημα με την έκρηξη του Α' Παγκοσμίου Πολέμου το 1914 και ξεκίνησε να συνεργάζεται με την Jane Addams από το Σικάγο. Ηγήθηκε του Women's International League for Peace and Freedom, που είχε ως έδρα την Ελβετία, για το οποίο κέρδισε το Νόμπελ Ειρήνης το 1946.

## Παραπομπές


## Εργογραφία
* Emily Greene Balch, ''Public Assistance of the Poor in France'', Vol. 8, Nos. 4 & 5, *Publications of the American Economic Association.*
*  Emily Greene Balch, "A Study of Conditions of City Life: with Special Reference to Boston, A Bibliography", 1903, 13 pages
*  ''Our Slavic Fellow Citizens'' By Emily Greene Balch, 1910, 536 pages.
*  ''Women at the Hague: the International Congress of Women and its Results'', By Jane Addams, Emily Greene Balch, and Alice Hamilton. 171 pages, New York: MacMillan, 1915.
*  ''Approaches to the Great Settlement'' By Emily Greene Balch, Pauline Knickerbocker Angell, 351 pages, published 1918.

## Περαιτέρω μελέτη
*
*
* 
*
*
*, scholarly biography*
*
* Solomon, Barbara Miller. "Balch, Emily Greene," in Barbara Sicherman and Carol Hurd Green, eds. *Notable American Women: The Modern Period, A Biographical Dictionary* (1980) pp 41–45
* 

## Εξωτερικοί σύνδεσμοι

* Emily Green Balch biography at Nobel Prize site.
* Tribute to Emily Greene Balch by John Dewey, pages 149–150 in *Later Works of John Dewey* volume 17. First published in Women's International League for Peace and Freedom, 1946 page 2.

Κατηγορία:Βραβευμένοι με Νόμπελ Ειρήνης
Κατηγορία:Αμερικανοί νομπελίστες
Κατηγορία:Αμερικανοί πανεπιστημιακοί
Πεύκιος Γεωργιάδης

Ο **Πεύκιος Γεωργιάδης** ήταν Ελληνοκύπριος πολιτικός και αρχιτέκτονας. Διετέλεσε Υπουργός Παιδείας και Πολιτισμού της Κύπρου.

## Βιογραφικά στοιχεία
Ο Πεύκιος Γεωργιάδης γεννήθηκε στη Λευκωσία το 1935. Το 1952 αποφοίτησε από το Παγκύπριο Γυμνάσιο. Στη συνέχεια σπούδασε αρχιτεκτονική στο Πανεπιστήμιο του Σέφιλντ. Μετά από επαγγελματική άσκηση πέρασε τις σχετικές εξετάσεις και έγινε μέλος του RIBA (Royal Institute of British Architects).

Το 1959 επέστρεψε στην Κύπρο. Διορίστηκε αρχιτέκτονας στο Τμήμα Δημοσίων Έργων. Το 1961 παρακολούθησε μεταπτυχιακές σπουδές στο *Bowcentrum* στο Ρότερνταμ, με υποτροφία της Κυβέρνησης της Ολλανδίας. Απέκτησε δίπλωμα προγραμματισμού και σχεδιασμού αρχιτεκτονικών έργων. Το 1962 διορίστηκε αρχιτέκτονας - προϊστάμενος των Τεχνικών Υπηρεσιών του Υπουργείου Παιδείας μέχρι το 1972.

Το 1972 παραιτήθηκε από τη δημόσια υπηρεσία και δημιούργησε δικό του αρχιτεκτονικό γραφείο. Μελέτησε μεγάλο αριθμό έργων που κάλυπταν ένα ευρύ φάσμα χρήσεων, όπως ιδιωτικές κατοικίες, τουριστικές εγκαταστάσεις, γραφειακά συγκροτήματα, πολυκατοικίες, μουσεία κλπ. Κύριο ενδιαφέρον του ήταν η μελέτη, διατήρηση και συντήρηση της πολιτιστικής κληρονομιάς της Κύπρου και ιδιαίτερα της αρχιτεκτονικής κληρονομιάς. Τιμήθηκε με πολλές διακρίσεις και βραβεία για σημαντικά αρχιτεκτονικά έργα. Το 1996 του απονεμήθηκε ο τιμητικός τίτλος του διδάκτορα από το Oxford Brookes University.

Επιπρόσθετα, διετέλεσε μέλος του Επιστημονικού Τεχνικού Επιμελητηρίου Κύπρου, πρόεδρος του Συνδέσμου Πολιτικών Μηχανικών και Αρχιτεκτόνων Κύπρου και μέλος του Διοικητικού Συμβουλίου του Θεατρικού Οργανισμού Κύπρου (ΘΟΚ), της Συμβουλευτικής Επιτροπής Καλών Τεχνών και Μνημείων του Υπουργείου Παιδείας, του Διοικητικού Συμβουλίου του Παγκύπριου Οργανισμού Αναπτύξεως Γης και της Europa Nostra. Ακόμη, διετέλεσε γραμματέας του Διοικητικού Συμβουλίου του Παγκύπριου Οργανισμού Αρχιτεκτονικής Κληρονομιάς και πρόεδρος του Κυπριακού Τμήματος του Διεθνούς Συμβουλίου «Μνημείων και Χώρων» (ICOMO).

Ήταν νυμφευμένος με τη Μαργαρίτα Γεωργιάδη και είχε τρία παιδιά. Απεβίωσε στις 17 Ιανουαρίου 2007.

## Πολιτική διαδρομή
Την 1 Μαρτίου 2003 διορίστηκε Υπουργός Παιδείας και Πολιτισμού στην Κυβέρνηση Τάσσου Παπαδόπουλου. Παρέμεινε στη θέση αυτή μέχρι τον θάνατο του στις 17 Ιανουαρίου 2007.

## Παραπομπές

## Πηγές
*
*

|-

Κατηγορία:Κύπριοι αρχιτέκτονες
Κατηγορία:Υπουργοί Παιδείας και Πολιτισμού (Κύπρος)
Κατηγορία:Κυβέρνηση Τάσσου Παπαδόπουλου 2003
Κρυονέρι Ιωαννίνων

*Για οικισμούς με το ίδιο όνομα δείτε το λήμμα: [[Κρυονέρι (αποσαφήνιση)]]*

Το **Κρυονέρι** είναι ορεινός οικισμός της Περιφερειακής Ενότητας Ιωαννίνων σε υψόμετρο 700 μέτρα

## Γενικά στοιχεία
Το Κρυονέρι βρίσκεται προς τα σύνορα της Ελλάδας με την Αλβανία και ιστορικά ανήκει στα χωριά του Πωγωνίου. Είναι κτισμένο στις δυτικές πλαγιές του όρους Τούρλα, σε απόσταση 49 χλμ. ΒΔ. από τα Ιωάννινα και 16 χλμ. Δ. από το Καλπάκι, Στα βόρεια του χωριού είναι η λίμνη Ζαραβίνα ενώ βορειοανατολικά (σε 3,5 χλμ. περίπου) περνάει η ΕΟ Καλπακίου - σύνορα Αλβανίας. Ως οικισμός αναφέρεται το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας. Σύμφωνα με το σχέδιο Καλλικράτης αποτελεί την τοπική κοινότητα Κρυονερίου που ανήκει στη δημοτική ενότητα Δελβινακίου του Δήμου Πωγωνίου και σύμφωνα με την απογραφή 2011 απογράφησαν 129 κάτοικοι.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Μπαρονβίλ

Το **Μπαρονβίλ** (, , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Γιώργος Δημοσθένους

Ο **Γιώργος Δημοσθένους** είναι Ελληνοκύπριος πανεπιστημιακός και πολιτικός. Διετέλεσε Υπουργός Παιδείας και Πολιτισμού της Κύπρου.

## Βιογραφικά στοιχεία
Ο Γιώργος Δημοσθένους γεννήθηκε στην Πάνω Ζώδεια. Σπούδασε, με υποτροφία της Κυπριακής Κυβέρνησης και του Ιδρύματος Κρατικός Υποτροφιών Ελλάδας, στο Εθνικό Μετσόβιο Πολυτεχνείο όπου απέκτησε πτυχίο και διδακτορικό μηχανολόγου μηχανικού. Κατά τη διάρκεια των σπουδών τιμήθηκε με πολλά βραβεία και διακρίσεις. Είναι μέλος του Επιστημονικού Τεχνικού Επιμελητηρίου Κύπρου (ΕΤΕΚ) και άλλων διεθνών επιστημονικών εταιρειών και συνδέσμων όπως ASME, ImechE, SME και SAE.

Διετέλεσε καθηγητής στο Τμήμα Μηχανολόγων Μηχανικών του Πανεπιστημίου Frederick. Διετέλεσε αντιπρύτανης του πανεπιστήμιου και πρώτος πρόεδρος του Τμήματος Μηχανολόγων Μηχανικών. Από το 2015 είναι πρύτανης του Πανεπιστημίου Frederick. Επιπλέον, την περίοδο 2017-2019 διετέλεσε Πρόεδρος των Πρυτάνεων των Κυπριακών Πανεπιστημίων.

Επιπλέον, διετέλεσε πρόεδρος του διοικητικού συμβουλίου του Ιδρύματος Διαχείρισης Ευρωπαϊκών Προγραμμάτων (ΙΔΕΠ) Δια Βίου Μάθησης και μέλος του Κυπριακού Επιστημονικού Συμβουλίου (ΚΕΣ). Την περίοδο 2006-2010 ήταν ο εκπρόσωπος της Κύπρου στην Επιτροπή για τα Υλικά, τη Φυσική και τις Νανο-Επιστήμες του ευρωπαϊκού προγράμματος COST. Συμμετείχε σε διάφορες Επιστημονικές και Οργανωτικές Επιτροπές διεθνών και εθνικών συνεδρίων.

Είναι νυμφευμένος και έχει ένα γιο.

## Πολιτική διαδρομή
Στις 6 Αυγούστου 2011 διορίστηκε Υπουργός Παιδείας και Πολιτισμού στην Κυβέρνηση Δημήτρη Χριστόφια. Παρέμεινε στη θέση αυτή μέχρι τις 28 Φεβρουαρίου 2013 που ολοκληρώθηκε η θητεία της κυβέρνησης.

## Παραπομπές

## Πηγές
* 
* 

|-

Κατηγορία:Υπουργοί Παιδείας και Πολιτισμού (Κύπρος)
Κατηγορία:Κύπριοι πανεπιστημιακοί
Κατηγορία:Κυβέρνηση Δημήτρη Χριστόφια 2008
Τομέας s

**Τομέας s:** Ο τομέας s περιλαμβάνει δύο κύριες ομάδες (κατακόρυφες στήλες) του περιοδικού πίνακα, δηλαδή, την ομάδα των αλκαλίων (Na, K κλπ.) και την ομάδα των αλκαλικών γαιών (Ca, Mg κλπ.). Επιπλέον στον τομέα αυτό ανήκει το Υδρογόνο και το Ήλιο. Η υποστιβάδα s έχει το πολύ δύο ηλεκτρόνια γι’ αυτό και ο τομέας s έχει δύο ομάδες. Οι ομάδες αυτές ονομάζονται:

Κατηγορία:Περιοδικός πίνακας
Τομέας p

**Τομέας p:** Η υποστιβάδα p περιέχει το πολύ έξι ηλεκτρόνια γι’ αυτό και ο τομέας p περιλαμβάνει έξι κύριες ομάδες στοιχείων. Οι ομάδες αυτές είναι η ομάδα του βορίου, του άνθρακα, του αζώτου, του θείου, των αλογόνων και των ευγενών αερίων και μπορούν να ονομαστούν:

Έτσι, το 7Ν :1s2 2s2 2p3 μπορούμε να πούμε ότι ανήκει στο τομέα p και στην ομάδα p3, ή VA ή 15.

Κατηγορία:Περιοδικός πίνακας
Τομέας d

**Τομέας d:** O τομέας d περιλαμβάνει χημικά στοιχεία των οποίων το τελευταίο ηλεκτρόνιο, κατά την ηλεκτρονιακή δόμηση των ατόμων τους, τοποθετείται σε υποστιβάδα d. Ο τομέας αυτός περιλαμβάνει τα στοιχεία μετάπτωσης. Η υποστιβάδα d χωράει 10 ηλεκτρόνια γι’ αυτό και ο τομέας d έχει 10 ομάδες (δευτερεύουσες ομάδες). Αυτές ονομάζονται:

Δηλαδή, το άτομο του σιδήρου ανήκει στον τομέα d, επειδή με βάση την ηλεκτρονιακή δομή (1s2 2s2 2p6 3s2 3p6 3d6 4s2 ) το τελευταίο του ηλεκτρόνιο βρίσκεται στην υποστιβάδα d. Επίσης μπορούμε να πούμε, ότι ο σίδηρος ανήκει στην ομάδα d6 ή με βάση τον παλαιό τρόπο αρίθμησης των ομάδων στις τριάδες (VIIIB) ή με το νέο τρόπο αρίθμησης στην 8.

Κατηγορία:Περιοδικός πίνακας
Τομέας f

**Τομέας f:** Ο τομέας f περιλαμβάνει χημικά στοιχεία, των οποίων το τελευταίο ηλεκτρόνιο ανήκει σε υποστιβάδα f. Επειδή η υποστιβάδα f χωράει 14 ηλεκτρόνια, ο τομέας f περιλαμβάνει 14 ομάδες. Στον τομέα αυτό ανήκουν οι λανθανίδες, οι οποίες ανήκουν στην 6η περίοδο και περιλαμβάνουν στοιχεία με ατομικούς αριθμούς 58 -71 και οι ακτινίδες, οι οποίες ανήκουν στην 7η περίοδο και περιλαμβάνουν στοιχεία με ατομικούς αριθμούς 90-103.

Κατηγορία:Περιοδικός πίνακας
Άννα φον Μίλντενμπουργκ

Η **Άννα φον Μίλντενμπουργκ** (γερμανικά: *Anna von Mildenburg*, 29 Νοεμβρίου 1872 - 27 Ιανουαρίου 1947) ήταν διαπρεπής βαγκνερική σοπράνο με αυστριακή εθνικότητα, που μετά τον γάμο της με τον συγγραφέα και κριτικό Χέρμαν Μπαρ, το 1909, έγινε γνωστή ως **Άννα Μπαρ-Μίλντεμπουργκ** (*Anna Bahr-Mildenburg*). Ο γνωστός Αυστριακός συνθέτης Γκούσταβ Μάλερ, υπήρξε μέντοράς της, όσο ήταν διευθυντής στην Κρατική Όπερα Αμβούργου. Η σχέση τους συνεχίστηκε και το 1898, όταν ο Μάλερ ανέλαβε τη διεύθυνση της Όπερας της Βιέννης, την πήρε μαζί τους. Εκεί, η Μίλντενμπουργκ, καθιερώθηκε ως μία από τις σπουδαιότερες σοπράνο της εποχής. Γεννημένη στη Βιέννη, σπούδασε φωνητική με τη Ρόσα Πάπιερ και τον Γιόχαν Ρες, σε ωδείο, το οποίο σήμερα είναι το Πανεπιστήμιο Μουσικής και Εφαρμοσμένων Τεχνών της Βιέννης. Ενώ έκανε και ιδιαίτερα μαθήματα με την Κοσίμα Βάγκνερ και τον Μάλερ (με τον οποίον είχαν και ερωτικές σχέσεις έως και το 1897). 

Η φον Μίλντενμπουργκ έκανε το οπερατικό ντεμπούτο το 1895, στο Αμβούργο, ερμηνεύοντας έναν ρόλο από *[[Το Δαχτυλίδι των Νιμπελούνγκεν]]* (όπερα του Βάγκνερ), υπό τις οδηγίες του Μάλερ. Κατόπιν, το 1897, ακολούθησε και ρόλος στο Πάρσιφαλ (επίσης του Βάγκνερ), στο Φεστιβάλ του Μπαϊρόιτ. Στο ίδιο φεστιβάλ, λίγο πριν την έναρξη του Πρώτου Παγκοσμίου Πολέμου (1914) η χήρα του Βάγκνερ, Κοσίμα, έγινε ο μέντοράς της,  και η οποία την προώθησε στο να τραγουδήσει όλα τα βασικά σοπράνο μέρη στα έργα του άνδρα της. Στη Βιέννη τραγούδησε για πρώτη φορά στις 8 Δεκεμβρίου του 1897, στο Hofopoer, ερμηνεύοντας ρόλο από το έργο *[[Βαλκυρίες]]*. Εκείνη την περίοδο ήταν που υπέγραψε συμβόλαιο μετά τη διαμεσολάβηση του Μάλερ, και συνάντησε τεράστια επιτυχία. Την πρώτη της χρονιά εκεί έβγαλε 14.000 γκούλτεν (πάνω από 100.000 ευρώ με σημερινή αντιστοιχία).

Στην Κρατική Όπερα Βιέννης τραγούδησε έως και το 1917 και μετά πάλι από το 1919 έως και το 1920. Κατά αυτήν την περίοδο ο πιο περίφημος ρόλος της ήταν στο *[[Τριστάνος και Ιζόλδη (Βάγκνερ)|Τριστάνος και Ιζόλδη]]*. Εκτός από τη Βιέννη, η Μίλντενμπουργκ, τραγούδησε και στο Λονδίνο, στη Βασιλική Όπερα και στο *Covent Garden*, ερμηνεύοντας από την όπερα *[[Τανχόυζερ (Βάγκνερ)|Τανχόυζερ]]*, το 1906. Την ίδια χρονιά συμμετείχε και στο βρετανικό ντεμπούτο της όπερας του Ρίχαρντ Στράους, *[[Ηλέκτρα (Στράους)|Ηλέκτρα]]*. Το ρεπερτόριο της κυρίως συμπεριέλαβε Βάγκνερ και Στράους, αλλά εκτός αυτών, ερμήνευσε και στο Φιντέλιο  (Μπετόβεν), τη Νόρμα (Μπελίνι) και στο  Δον Τζιοβάνι (Μότσαρτ), μεταξύ άλλων. Προς τα τέλη της δεκαετίας του 1920, σταμάτησε να τραγουδά και έγινε καθηγήτρια φωνητικής στο Μόναχο. Κατά τις απαρχές του Δευτέρου Παγκοσμίου Πολέμου σταμάτησε να διδάσκει τελείως. Απεβίωσε το 1947 και ενταφιάστηκε στο Σάλτσμπουργκ.

## Παραπομπές


## Βιβλιογραφία
**The Concise Oxford Dictionary of Opera*, second edition, edited by Harold Rosenthal and John Warrack (Oxford University Press, London, 1980)
**The Record of Singing by Michael Scott*, Volume One (Duckworth, London, 1977)

Κατηγορία:Αυστριακοί τραγουδιστές όπερας
Κατηγορία:Υψίφωνοι
Νίνα Κουστουρίτσα

Η **Νίνα Κουστουρίτσα** (γερμανικά: *Nina Kusturica*, βοσνιακά: *Кустурица*, 1975) είναι σκηνοθέτις, μοντέρ και παραγωγός ταινιών με καταγωγή από τη Βοσνία και Ερζεγοβίνη και την Αυστρία. Γεννήθηκε στο Μοστάρ της Βοσνίας και Ερζεγοβίνης, και αργότερα μετέβη στη Βιέννη, όπου σπούδασε στο Πανεπιστήμιο Μουσικής και Εφαρμοσμένων Τεχνών Βιέννης, κι έλαβε το πτυχίο της για σκηνοθεσία και μοντάζ. Εκεί, σκηνοθέτησε και το έργο *Auswege*, το οποίο συμμετείχε και στο Φεστιβάλ Κινηματογράφου του Βερολίνου, στο Διεθνές Φόρουμ Κινηματογράφου. Το 2003, το ίδιο έργο άνοιξε και το αυστριακό φεστιβάλ *Diagonale*. Την ίδια χρονιά, εκείνη με την Έβα Τέστον ίδρυσαν τη δική του εταιρεία παραγωγής, ονόματι Mobilefilm.

Το 2009, η Κουστουρίτσα, σκηνοθέτησε και το ντοκιμαντέρ, *Little Alien*, το οποίο παρουσιάστηκε στο προαναφερθέν αυστριακό φεστιβάλ *Diagonale*, και το οποίο έλαβε βραβείο στο Διεθνές Φεστιβάλ Κινηματογράφου Λος Άντζελες. Το εν λόγω ντοκιμαντέρ έθιγε το ζήτημα των ασυνόδευτων ανήλικων προσφύγων. Το ντοκιμαντέρ έκανε "περιοδεία" σε παιδιά και μαθητές της Αυστρίας, όπου έπειτα υπήρξε και συζήτηση επάνω στα θέματα του έργου, τόσο με τη σκηνοθέτιδα όσο και με τους πρωταγωνιστές του. Το 2010, η Κουστουρίτσα, έλαβε βραβείο από Υπουργείο Παιδείας, Πολιτισμού και Τεχνών της Αυστρίας, ως Εξέχουσα Καλλιτέχνιδα Πολιτισμού, για αυτήν την ξεχωριστή της αφοσίωση. Η Σκηνοθέτιδα, επίσης συμμετέχει και στην αυστριακή οργάνωση *Machen wir uns STARK*, η οποία απαιτεί από την πολιτεία, αλλαγή της τρέχουσας πολιτικής στα θέματα παιδιάς, εκπαίδευσης και ένταξης. 

Επαγγελματικά άρχισε την ενασχόλησή της το 1997, όταν συμμετείχε στη μοντάζ της μικρού μήκους ταινίας *Speak Easy*. Αργότερα, συμμετείχε και σε άλλες τρεις ταινίες μικρού μήκους στο μοντάζ, το *Lesen macht tot* (1999), το *Laut und deutlich* (2002) και το *Kotsch* (2005). Αργότερα, συμμετείχε και σε άλλες δύο ταινίες τόσο στο μοντάζ όσο και στην παραγωγή: *Auf dem Strich - Paul Flora im Film* (2007, μόνο παραγωγή) και *Vienna's Lost Daughters* (2007, και τα δύο). Η πρώτη της -ως σκηνοθέτις -  ταινία μικρού μήκους, στην επαγγελματική της καριέρα ήταν το *Ich bin der neue Star*, το 1998. Κατόπιν, ακολούθησαν άλλες τρεις ταινίες μικρού μήκους: *Wishes* (1999), *Draga Ljiljana - Dear Ljiliana* (2000) και *Der Freiheit* (2001). Το 2003, σκηνοθέτησε την πρώτη της μεγάλου μήκους, την προαναφερθείσα *Auswege*. Το 2006, έλαβε βραβείο Καλύτερου Μοντάζ (μαζί με τον Μπέρνανρντ Σμιντ) για την ταινία *Kotsch*, στο φεστιβάλ *Diagonale*.

## Παραπομπές


## Εξωτερικοί σύνδεσμοι
* Mobilefilm Production 
* Little Alien
* 
* Machen wir uns STARK

Κατηγορία:Βόσνιοι σκηνοθέτες
Κατηγορία:Αυστριακοί σκηνοθέτες κινηματογράφου
Κατηγορία:Αυστριακοί σεναριογράφοι
Κατηγορία:Μοντέρ
Παϊτακαράν

Το **Παϊτακαράν** (), επίσης αναφερόμενο ως **Κασπιανή**, ήταν η ενδέκατη επαρχία της ιστορικής Αρμενίας σύμφωνα με τον Ανανία του Σιράκ, καθώς και ανατολικότερη του παλαιού βασιλείου. Ευρισκόμενη μεταξύ των κατώτερων ροών του Αράξη και του Κύρου, ανατολικά του Ουτίκ, σήμερα, αντιστοιχεί γεωγραφικά στο βορειοδυτικό τμήμα του Ιράν, καθώς και το νότιο τμήμα του Αζερμπαϊτζάν.

## Ιστορία
Η επαρχία ενσωματώθηκε εντός του Βασιλείου της Αρμενίας από τον Αρταξία Α΄ κατά τη διάρκεια του 2ου αιώνα π.Χ., προτού τεθεί, το 59 π.Χ., υπό ρωμαϊκό έλεγχο, κατόπιν σχετικής αποφάσεως του Πομπήιου, ο οποίος και προχώρησε στην αναδιοργάνωση της περιοχής. Στη συνέχεια, ανακατελήφθη και παρέμεινε υπό αρμενικό έλεγχο έως το 428, ημερομηνία διάλυσης του αρμενικού βασιλείου, όταν και ενσωματώθηκε εντός των εδαφών της Ατροπατηνής.

## Διαμερίσματα
thumb|upright=2.5|Οι δεκαπέντε επαρχίες της ιστορικής Αρμενίας, με το Παϊτακαράν στα ανατολικά.

Η επαρχία ήταν διοικητικά διαιρεμένη σε έντεκα διαμερίσματα ή καντόνια (αρμενικά: *գավառ*, μτγ. *γκαβάρ*):
* Χρακότ-Περόζ/Ροτεστάκ (αρμενικά: *Հրաքոտ–Պերոժ*),
* Βαρντανακέρτ (αρμενικά: *Վարդանակերտ*),
* Οβτινπορακάν-Μπαγκίνκ (αρμενικά: *Յոթնփորակյան Բագինք*),
* Μπαγάν-Ροτ/Ροτ-ι Μπαγά (αρμενικά: *Ռոտ-ի-Բաղա*),
* Αρός (αρμενικά: *Առոս*),
* Πιτσάν (αρμενικά: *Պիճան*),
* Χανί (αρμενικά: *Հանի*),
* Ατσί-Μπαγκαβάν (αρμενικά: *Աթշի–Բագավան*),
* Σπανταράν-Περόζ (αρμενικά: *Սպանդարան-Պերոժ*),
* Ορμίζντ-Περόζ (αρμενικά: *Որմիզդ-Պերոժ*),
* Κβοεκάν (αρμενικά: *Քոեկյանը*),
* Αλεβάν (αρμενικά: *Ալևան*).

## Παραπομπές

## Πηγές

* 
*  

Κατηγορία:Επαρχίες της Μεγάλης Αρμενίας
Κατάλογος αρχηγών κράτους του Μαλάουι

Στις 6 Ιουλίου 1964 η Νυασαλάνδη έγινε ανεξάρτητη από τη Βρετανία και μετονομάστηκε σε Μαλάουι, με βασίλισσα της χώρας την Ελισάβετ Β΄. Με το νέο σύνταγμα του 1966 το Μαλάουι έγινε δημοκρατία και πρώτος του πρόεδρος έγινε ο έως εκείνη τη στιγμή πρωθυπουργός, Χάστινγκς Μπάντα. Ο Πρόεδρος αποτελεί την εκτελεστική αρχή και τον **αρχηγό του Κράτους**, όπως ορίζεται στα συντάγματα του 1966, του 1994 και του 1995. Ο πρώτος πρόεδρος εξελέγη από την Εθνοσυνέλευση, όμως οι επόμενοι πρόεδροι εξελέγησαν με την λαϊκή ψήφο για θητεία 5 ετών. Σε περίπτωση που κενώνεται η θέση, χρέη προέδρου ασκεί ο Αντιπρόεδρος.

## Μονάρχης (1964–1966)
Η διαδοχή στο θρόνο ήταν η ίδια με εκείνη του βρετανικού θρόνου.

### Γενικός κυβερνήτης

Ο γενικός κυβερνήτης ήταν ο εκπρόσωπος του μονάρχη στο Μαλάουι και ασκούσε τις περισσότερες εξουσίες του μονάρχη. Ο γενικός κυβερνήτης διοριζόταν για αόριστη θητεία, υπηρετώντας κατά την ευαρέσκεια του μονάρχη. Δεδομένου ότι στο Μαλάουι παραχωρήθηκε η ανεξαρτησία με τον Νόμο περί Ανεξαρτησίας του Μαλάουι του 1964, αντί να είχε προηγουμένως ιδρυθεί ως ημιαυτόνομο κυρίαρχο κράτος (dominion) και στη συνέχεια να προαχθεί σε ανεξάρτητο όπως ορίζεται από το Καταστατικό του Γουέστμινστερ του 1931, ο γενικός κυβερνήτης επρόκειτο να διορίζεται πάντοτε αποκλειστικά κατόπιν συμβουλής του Υπουργικού Συμβουλίου του Μαλάουι (Cabinet of Malawi) χωρίς τη συμμετοχή της βρετανικής κυβέρνησης. Καθώς το Μαλάουι έγινε δημοκρατία πριν αντικατασταθεί ο Γκλιν Τζόουνς, ο πρώην αποικιακός κυβερνήτης, αυτό δεν συνέβη ποτέ. Σε περίπτωση κενής θέσης, ο ανώτατος δικαστής (chief justice) θα υπηρετούσε ως ο υπεύθυνος διοίκησης της κυβέρνησης (officer administering the government).

## Παραπομπές
Ελισάβετ του Τουρν και Τάξις

H **Ελισάβετ** (γερμ. *Elisabet von Thurn und Taxis*, 28 Μαΐου 1860 - 7 Φεβρουαρίου 1881) του Οίκου του Τουρν & Τάξις ήταν πριγκίπισσα του Τουρν & Τάξις και με τον γάμο της έγινε δούκισσα της Μπραγκάνσα.

## Βιογραφία
Η *Ελισάβετ Μαρία Μαξιμιλιανή* ήταν το δεύτερο παιδί και η δεύτερη κόρη του Μαξιμιλιανού του Τουρν & Τάξις και της Ελένης, κόρης του Μαξιμιλιανού Ιωσήφ, Δούκα εν Βαυαρία.

## Οικογένεια
Παντρεύτηκε το 1877 το Μιχαήλ Β΄ της Μπραγκάνσα και είχε τρία τέκνα:
* Μιχαήλ (1878 - 1923), Δούκας του Βιζέου.
* Φραγκίσκος Ιωσήφ (1879 - 1919), Πρίγκιπας της Μπραγκάνσα.
* Μαρία Θηρεσία (1881 - 1945), παντρεύτηκε τον Κάρολο Λουδοβίκο του Τουρν & Τάξις.

## Πηγές
* Darryl Lundy (23 Nov 2008). "Elisabeth Maria Maximiliana Prinzessin von Thurn und Taxis". *ThePeerage.com*. Retrieved 2008-11-27.
* Paul Theroff. "THURN und TAXIS". *Paul Theroff's Royal Genealogy Site*. Retrieved 2008-11-27.

## Παραπομπές


Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Δούκισσες της Πορτογαλίας
Κατηγορία:Ινφάντας της Πορτογαλίας
Μπωντρεκούρ (Μοζέλ)

Το **Μπωντροκούρ** ( από το 1915-1918, πριν από το Μπωντροκούρ) είναι κοινότητα στο νομό Μοζέλ στο Γκραντ Εστ στη βορειοανατολική Γαλλία. 

Βρίσκεται μεταξύ της Νανσύ και της Μετς, είναι το τέρμα της πρώτης φάσης της σιδηροδρομικής γραμμής LGV Est που συνδέει το Παρίσι με το Στρασβούργο . 

## Πληθυσμός

## Δείτε επίσης
* Κατάλογος κοινοτήτων της Μοζέλ 

## Παραπομπές


## Βιβλιογραφικές αναφορές
* Στατιστικά στοιχεία INSEE 

Κατηγορία:Κοινότητες της Μοζέλ
Λίντα Χαντ

Η **Lydia Susanna Hunt** (2 Απριλίου 1945), περισσότερο γνωστή με το όνομα **Λίντα Χαντ**, είναι Αμερικανίδα ηθοποιός. Μετά την πρώτη της εμφάνιση στον κινηματογράφο στην ταινία ''Popeye'' (1980), έγινε γνωστή όταν ενσάρκωσε τον ανδρικό χαρακτήρα Billy Kwan στην ταινία *[[The Year of Living Dangerously (film)|The Year of Living Dangerously]]* (1982), για την οποία κέρδισε το Όσκαρ Β' Γυναικείου Ρόλου και έγινε το πρώτο άτομο που κέρδισε Όσκαρ για χαρακτήρα του αντίθετου φύλου.

Εμφανίστηκε με μεγάλη επιτυχία στις ταινίες ''The Bostonians'' (1984), ''Dune'' (1984), ''Silverado'' (1985), ''Eleni'' (1985), *[[Waiting for the Moon (film)|Waiting for the Moon]]* (1987), ''She-Devil'' (1989), *[[Kindergarten Cop]]* (1990), ''If Looks Could Kill'' (1991), *[[Rain Without Thunder]]* (1992), *[[Twenty Bucks]]* (1993), *[[Younger and Younger]]* (1993), ''Prêt-à-Porter'' (1994), *[[Pocahontas (1995 film)|Pocahontas]]* (1995), ''The Relic'' (1997), *[[Pocahontas II: Journey to a New World]]* (1998), ''Dragonfly'' (2002), ''Yours Mine and Ours''(2005) και ''Stranger than Fiction'' (2006).

Είχε επίσης μια επιτυχημένη τηλεοπτική καριέρα. Συμμετείχε στην τηλεοπτική ταινία *Basements* (1987) και ήταν η αφηγήτρια στην τηλεοπτική ταινία *The New Chimpanzees*. Έκανε μια γκεστ εμφάνιση στην ταινία *[[Hallmark Hall of Fame]]* (1978 και 1987), ''Space Rangers'' (1993), ''Carnivale'' (2003 και 2005), ''Without a Trace'' (2008), ''The Unit'' (2008) και *[[Nip/Tuck]]* (2009). Από το 1997 έως το 2002, η Χαντ συμμετείχε στην ταινία *[[The Practice]]*. Από το 2009 μέχρι σήμερα συμμετέχει στην τηλεοπτική σειρά του CBS **, για την οποία έχει λάβει δυο Teen Choice Awards. Είναι επίσης η αφηγήτρια της ελληνικής περιόδου στο video game ''God of War''.

## Παραπομπές


## Εξωτερικοί σύνδεσμοι
* 
* 
* Linda Hunt at City Arts & Lectures

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:ΛΟΑΤ πρόσωπα από τις ΗΠΑ
Κατηγορία:Βραβευμένες με Όσκαρ Β' Γυναικείου Ρόλου
Κάτω Λάβδανη Ιωαννίνων

Η **Κάτω Λάβδανη** είναι ημιορεινό χωριό της Περιφερειακής Ενότητας Ιωαννίνων σε υψόμετρο 470 μέτρα.

## Γεωγραφικά - ιστορικά στοιχεία
Η Λάβδανη βρίσκεται στα σύνορα της Ελλάδας με την Αλβανία και τα όρια με την Περιφερειακή Ενότητα Θεσπρωτίας. Το χωριό είναι κτισμένο ανάμεσα στους πρόποδες του Κασιδιάρη και Όρη Τσαμαντά δίπλα στο χείμαρρο Λαγγάβιστα. Απέχει περίπου 62 χιλιόμετρα. Δ.-ΒΔ. από τα Ιωάννινα (μέσω Βροσίνας) και 43 χιλιόμετρα ΝΔ. από το Καλπάκι. 

Σημαντικό θρησκευτικό αξιοθέατο της περιοχής είναι η Μονή Μακρυαλέξη δυτικά του χωριού, προς την κατεύθυνση της Αγίας Μαρίνας και Κουρεμάδι, σε υψόμετρο 1.100 μέτρα, η οποία είναι αφιερωμένη στην Κοίμηση της Θεοτόκου και από το 1954 έχει χαρακτηριστεί  ως ιστορικό διατηρητέο μνημείο. Σύμφωνα με την τοπική παράδοση κτίσθηκε τον 7ο αιω. επί Κωνσταντίνου Δ΄ Πωγωνάτου, ή τον 11ο αι. (1068) από κάποιον Αλέξη ή Μακραλέξη. Στην περιοχή υπάρχουν ακόμα το πέτρινο μονότοξο γεφύρι που γεφυρώνει τον Κοσοβίτικο ποταμό και τα "Δύο Γεφύρια" που είναι μοναδική κατασκευή δίδυμων γεφυριών τα οποία σχηματίζουν γωνία 90 μοιρών. 

Ως οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Λάβδανης. Σύμφωνα με το σχέδιο Καλλικράτης, μαζί με τη Λάβδανη και το Βρίστοβο αποτελούν τη τοπική κοινότητα Λάβδανης που ανήκει στη δημοτική ενότητα Λάβδανης του Δήμου Πωγωνίου και σύμφωνα με την απογραφή 2011 έχει πληθυσμό 27 κατοίκους.

## Παραπομπές


Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου
Μαρία Θηρεσία της Μπραγκάνσα

H **Μαρία Θηρεσία** (πορτογαλ. *Maria Theresa*, 26 Ιανουαρίου 1881 - 17 Ιανουαρίου 1945) από τον Οίκο της Μπραγκάνσα ήταν κόρη του Δούκα της Μπραγκάνσα και με τον γάμο της έγινε πριγκίπισσα του Τουρν & Τάξις.

## Βιογραφία
Η *Μαρία Θηρεσία Καρολίνα Μιχαηλία Άννα Ιωσηφίνα Αντωνία Φραγκίσκη της Ασίζης και της Παυλίνα Μπριγκίτη Πία Γεραρδίνη Σεβερίνα Ιγνατία Λουίζα Στανίσλαη Ιωάννα Πολυκάρπη* ήταν η πρώτη κόρη (μόνη κόρη από τον 1ο γάμο) του Μιχαήλ Β΄ της Μπραγκάνσα και της πρώτης συζύγου του Ελισάβετ, κόρης του Μαξιμιλιανού Αντωνίου του Τουρν & Τάξις.

## Οικογένεια
Παντρεύτηκε το 1900 τον Κάρολο Λουδοβίκο του Τουρν & Τάξις και είχε τέκνο:
* Μαξιμιλιανός (1913 - 1928), Πρίγκιπας του Τουρν & Τάξις.

## Πρόγονοι


## Πηγές
* Darryl Lundy (23 Nov 2008). "Maria Theresa Carolina de Bragança, Infanta de Portugal". ThePeerage.com. Retrieved 2018-08-14.

## Παραπομπές


Κατηγορία:Οίκος της Μπραγκάνσα
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Ινφάντας της Πορτογαλίας
Μαρία Θηρεσία του Λέβενσταϊν-Βέρτχαϊμ-Ρόζενμπεργκ

H **Μαρία Θηρεσία** (γερμ. *Maria Theresa von Löwenstein-Wertheim-Rosenberg*, 4 Ιανουαρίου 1870 - 17 Ιανουαρίου 1935) από τον Οίκο του Λέβενσταϊν-Βέρτχαϊμ-Ρόζενμπεργκ ήταν κόρη του Πρίγκιπα του Λέβενσταϊν-Βέρτχαϊμ-Ρόζενμπεργκ και με τον γάμο της έγινε Δούκισσα της Μπραγκάνσα & πριγκίπισσα της Πορτογαλίας.

## Βιογραφία
Η *Μαρία Θηρεσία Σοφία Πία Άννα Μελχιόρα* ήταν η τέταρτη κόρη του Καρόλου του Λέβενσταϊν-Βέρτχαϊμ-Ρόζενμπεργκ και της Σοφίας, κόρης του Άλοΰς Β΄ του Λίχτενσταϊν. 

## Οικογένεια
Παντρεύτηκε το 1893 τον Μιχαήλ Β΄ της Μπραγκάνσα, Πρίγκιπα της Πορτογαλίας, και είχε τέκνα:
* Ισαβέλλα Μαρία 1894-1970, παντρεύτηκε τον Φραγκίσκο Ιωσήφ του Τουρν & Τάξις.
* Μαρία Βενεδίκτη 1896-1971.
* Μαφάλντα 1898-1918.
* Μαρία Άννα 1899-1971, παντρεύτηκε τον Κάρολο Αύγουστο του Τουρν & Τάξις.
* Μαρία Αντωνία 1903-1973, παντρεύτηκε τον Σίντνεϋ Άσλεϋ-Σάνλερ, γιο τού Ουίλλιαμ Α. Σάνλερ γερουσιαστή στις ΗΠΑ.
* Φιλίππα 1905-1990.
* Ντουάρτε Νούνο 1907-1976, δούκας της Μπραγκάνσα και διεκδικητής τού θρόνου.
* Μαρία Αδελαΐδα 1912-2012, παντρεύτηκε τον Δρ. Νικολάας φαν Ούντεν.

## Πηγές
* Darryl Lundy (12 Jan 2003). "Marie Therese Prinzessin von Löwenstein-Wertheim-Rosenberg". ThePeerage.com. Retrieved 2009-07-20.
*Paul Theroff. "LÖWENSTEIN". Paul Theroff's Royal Genealogy Site. Retrieved 2009-07-20.

## Παραπομπές


Κατηγορία:Γερμανοί ευγενείς
Κατηγορία:Πριγκίπισσες της Γερμανίας
Κατηγορία:Δούκισσες της Πορτογαλίας
Κατηγορία:Ινφάντας της Πορτογαλίας
Γκαμπουρέι Σιντιμπέ

Γκαμπουρέι Σιντιμπέ

Η **Γκαμπουρέι Σιντιμπέ** (6 Μαΐου 1983) είναι Αμερικανίδα ηθοποιός. Έκανε την πρώτη της εμφάνιση στην ταινία *[[Precious (film)|Precious]]* (2009), που της χάρισε το Independent Spirit Award Καλύτερης Πρωταγωνίστριας, παράλληλα με υποψηφιότητες για Χρυσή Σφαίρα και Όσκαρ Α' Γυναικείου Ρόλου. Άλλες ταινίες της περιλαμβάνουν τις *[[Tower Heist]]* (2011), *[[White Bird in a Blizzard]]* (2014) και *[[Grimsby (film)|Grimsby]]* (2016).

Από το 2010 έως το 2013, πρωταγωνίστησε στην σειρά *[[The Big C (TV series)|The Big C]]*. Συμπρωταγωνίστησε στην τηλεοπτική σειρά *[[American Horror Story: Coven]]* (2013-2014) και στην *[[American Horror Story: Freak Show]]* (2014-2015) ενώ αργότερα συμμετείχε και στις συνέχειες των ταινιών αυτών, με τον τίτλο *[[American Horror Story: Hotel]]* (2015-2016) και *[[American Horror Story: Apocalypse]]* (2018). Από το 2015, πρωταγωνιστεί στο μιούζικαλ-δραματική σειρά *[[Empire (2015 TV series)|Empire]]*.

## Φιλμογραφία

### Κινηματογράφος

### Τηλεόραση

### Μουσικά βίντεο
* Foster the People: "Don't Stop (Color on the Walls)" (2011)
* Channing Tatum and Jamie Foxx: "(I Wanna) Channing All Over Your Tatum" (2014)

## Δημοσιευμένο έργο
*

## Βραβεία και υποψηφιότητες

## Παραπομπές


## Εξωτερικοί σύνδεσμοι

*

Κατηγορία:Αμερικανίδες ηθοποιοί
Μαρία Άννα της Μπραγκάνσα

H **Μαρία Άννα** (πορτογαλ. *Maria Anna de Bragança*, 3 Σεπτεμβρίου 1899 - 23 Ιουνίου 1971) από τον Οίκο της Μπραγκάνσα ήταν κόρη του Δούκα της Μπραγκάνσα και με τον γάμο της έγινε πριγκίπισσα του Τουρν & Τάξις.

## Βιογραφία
Η *Μαρία Άννα Ραφαηλία Μιχαηλία Γαβριηλία Λαυρεντία* ήταν η πέμπτη κόρη (4η από τον 2ο γάμο) του Μιχαήλ Β΄ της Μπραγκάνσα, Πρίγκιπα της Πορτογαλίας, και της 2ης συζύγου του Μαρίας Θηρεσίας, κόρης του Καρόλου, 6ου Πρίγκιπα του Λέβενσταϊν-Βέρτχαϊμ-Ρόζενμπεργκ.

## Οικογένεια
Παντρεύτηκε το 1921 τον Κάρολο Αύγουστο, 10ο Πρίγκιπα του Τουρν & Τάξις, και είχε τέκνα:
* Κλοτίλδη (1922 - 2009).
* Μαφάλδα (1924 - 1989).
* Ιωάννης (1926 - 1990), 11ος Πρίγκιπας του Τουρν & Τάξις.
* Αλβέρτος (1930 - 1935).

## Πρόγονοι


## Πηγές
* Darryl Lundy (5 Jun 2004). "Maria Anna Rafaela de Bragança, Infanta de Portugal". ThePeerage.com. Retrieved 2009-06-14.
* Paul Theroff. "PORTUGAL". Paul Theroff's Royal Genealogy Site. Retrieved 2009-06-14.

## Παραπομπές


Κατηγορία:Οίκος της Μπραγκάνσα
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Ινφάντας της Πορτογαλίας
Τσάκα Καν

Η **Τσάκα Καν**     (αγγλ. *Chaka Khan*, πλήρες όνομα **Τσάκα Aντούνε Αντούφε Γιεμότζα Χοντάρχι Καρίφι Καν**, αγγλ. *Chaka Adunne Aduffe Yemoja Hodarhi Karifi Khan*, γεννηθείσα **Ιβέτ Μαρί Στίβενς**, αγγλ. *Yvette Marie Stevens*, 23 Μαρτίου 1953, Σικάγο) είναι Αμερικανίδα τραγουδίστρια και στιχουργός. Η καριέρα της εκτείνεται σχεδόν πενήντα χρόνια, ξεκινώντας από την δεκαετία του 1970 ως τραγουδίστρια του φανκ συγκροτήματος Rufus. Η Khan έλαβε αναγνωρισιμότητα χάρη στα φωνητικά που έκανε και στην εικόνα της. Γνωστή ως η "Βασίλισσα της Funk", η Khan ήταν η πρώτη καλλιτέχνης της R&B μουσικής που έκανε επιτυχία ως ράπερ, με το τραγούδι "I Feel for You" (1984). Έχει κερδίσει δέκα βραβεία Γκράμμυ και έχει πουλήσει σχεδόν 70 εκατ. δίσκους παγκοσμίως.

Ως σόλο καλλιτέχνης, η Καν έχει καταφέρει τρία χρυσά singles, τρεις χρυσούς δίσκους και έναν πλατινένιο δίσκο. Με τους Rufus, κέρδισε τέσσερα χρυσά singles, τέσσερις χρυσούς δίσκους και δυο πλατινένιους δίσκους. Έχει συνεργστεί με τους Ράι Κούντερ, Ρόμπερτ Πάλμερ, Ρέι Τσαρλς, Κουίνσι Τζόουνς, Guru, Chicago, De la Soul, Μαίρη Τζ. Μπλάιτζ. Τον Δεκέμβριο 2016, το ''Billboard'' magazine την κατέταξε στην 65η θέση με τους πιο επιτυχημένους dance καλλιτέχνες όλων των εποχών. Κατέκτησε την 17η θέση στην λίστα με τις 100 Καλύτερες Γυναίκες της Rock & Roll. Ήταν δυο φορές υποψήφια για να μπει στο Rock and Roll Hall of Fame. Ήταν πρώτη φορά υποψήφια ως μέλος των Rufus το 2011.

## Δισκογραφία

### Σόλο
**[[Chaka (album)|Chaka]]*  (1978)
**[[Naughty (album)|Naughty]]* (1980)
**[[What Cha' Gonna Do for Me]]* (1981)
**[[Chaka Khan (album)|Chaka Khan]]* (1982)
**[[Echoes of an Era]]* (1982)
**[[I Feel for You (album)|I Feel for You]]* (1984)
**[[Destiny (Chaka Khan album)|Destiny]]*  (1986)
**[[CK (album)|ck]]* (1988)
**[[The Woman I Am]]* (1992)
**[[Come 2 My House]]* (1998)
**[[ClassiKhan]]* (2004)
**[[Funk This]]* (2007)
**[[Hello Happiness]]* (2019)

### Με το συγκρότημα Rufus
**[[Rufus (Rufus album)|Rufus]]* (1973)
**[[Rags to Rufus]]* (1974)
**[[Rufusized]]* (1974)
**[[Rufus featuring Chaka Khan (album)|Rufus featuring Chaka Khan]]* (1975)
**[[Ask Rufus]]* (1977)
**[[Street Player]]* (1978)
**[[Masterjam]]* (1979)
**[[Camouflage (Rufus album)|Camouflage]]* (1981)
**[[Stompin' at the Savoy – Live]]* (1983)

**As guest**
* *[[All My Friends Are Here]]*, So Blue * - [[Arif Mardin]] feat. Chaka Khan & [[David Sanborn]]*

## Φιλμογραφία
*The Greatest Ears in Town: The Arif Mardin Story 

## Παραπομπές

## Εξωτερικοί σύνδεσμοι

*Official website
*Chaka Khan Foundation 
*Chaka Khan at Wenig-Lamonica Associates
*SoulMusic.com
*Chaka Khan 2014 Audio Interview at Soulinterviews.com 

Κατηγορία:Αμερικανίδες τραγουδίστριες
Κατηγορία:Αμερικανοί στιχουργοί
Ισαβέλλα Μαρία της Μπραγκάνσα, πριγκίπισσα του Τουρν & Τάξις

H **Ισαβέλλα Μαρία** (πορτογαλ. *Isabel Maria de Bragança*, 19 Νοεμβρίου 1894 - 12 Ιανουαρίου 1970) από τον Οίκο της Μπραγκάνσα ήταν κόρη του Δούκα της Μπραγκάνσα και με τον γάμο της έγινε πριγκίπισσα του Τουρν & Τάξις.

## Βιογραφία
Η *Ισαβέλλα Μαρία Αλβέρτη Ιωσηφίνα Μιχαηλία Γαβριηλία Ραφαηλία Φραγκίσκη της Παυλίνα και της Ασίζης Θηρεσία Αδελαΐδα Ευλαλία Σοφία Καρολίνα* ήταν η δεύτερη κόρη (1η από τον 2ο γάμο) του Μιχαήλ Β΄ της Μπραγκάνσα και της 2ης συζύγου του Μαρίας Θηρεσίας, κόρης του Καρόλου, 6ου πρίγκιπα του Λέβενσταϊν-Βέρτχαϊμ-Ρόζενμπεργκ.

## Οικογένεια
Παντρεύτηκε το 1920 τον Φραγκίσκο Ιωσήφ, 9ο πρίγκιπα του Τουρν & Τάξις, και είχε τέκνα:
* Γαβριήλ (1922-1942), απεβίωσε στη μάχη του Στάλινγκραντ.
* Μιχαήλ (16-17 Οκτωβρίου 1922).
* Ελένη (1924-1991).
* Μαρία Θηρεσία (1925-1997).
* Μαρία Φερδινάνδη (1927-2018).

## Πρόγονοι


## Πηγές
* Darryl Lundy (23 Nov 2008). "Isabel Maria Alberta de Bragança, Infanta de Portugal". ThePeerage.com. Retrieved 2009-06-14.
* Paul Theroff. "PORTUGAL". Paul Theroff's Royal Genealogy Site. Retrieved 2009-06-14.

## Παραπομπές


Κατηγορία:Οίκος της Μπραγκάνσα
Κατηγορία:Πριγκίπισσες της Γερμανίας
Κατηγορία:Πριγκίπισσες του Τουρν και Τάξις
Κατηγορία:Ινφάντας της Πορτογαλίας
Μαρία Αδελαΐδα της Πορτογαλίας

H **Μαρία Αδελαΐδα** (πορτογαλ. *Maria Adelaide de Bragança*, 31 Ιανουαρίου 1912 - 24 Φεβρουαρίου 2012) από τον Οίκο της Μπραγκάνσα ήταν κόρη του Δούκα της Μπραγκάνσα και με τον γάμο της έγινε κυρία Δρα Νικολάας φαν Ούντεν.

## Βιογραφία
Η *Μαρία Αδελαΐδα Εμμανουέλα Αμαλία Μιχαηλία Ραφαηλία* ήταν η όγδοη κόρη (7η από τον 2ο γάμο) του Μιχαήλ της Μπραγκάνσα & πρίγκιπα της Πορτογαλίας και της 2ης συζύγου του Μαρίας Θηρεσίας, κόρης του Καρόλου του Λέβενσταϊν-Βέρτχαϊμ-Ρόζενμπεργκ.

## Οικογένεια
Παντρεύτηκε το 1945 τον δρα Νικολάας φαν Ούντεν (1921 - 1991), ιατρό βιοχημικό και είχε τέκνα:
* Αντριάνο Σέργκιο (γενν. 1946), νυμφεύτηκε τη Μαρία ντε Ζεσούς ντε Σαλντάβα ντε Σόουσα ε Μενέζες.
* Νούνο Μιγκουέλ (γενν. 1947), νυμφεύτηκε τη Μαρία ντο Ροσάριο Καιόλα Μπονβίλ.
* Φρανσίσκο Ξαβιέ Νταμιάνο (γενν. 1949), νυμφεύτηκε τη Μαρία Τερέσα Ενρίκες Γκιλ.
* Φιλίππα Τεοντόρα (γενν. 1951), παντρεύτηκε τον Αντόνιο Μανουέλ ντ' Ατοούγκια ντα Ρόχα Φόντες.
* Μιγκουέλ Ιγκνάσιο (γενν. 1953), νυμφεύτηκε τη Μαρία ντο Κάρμο Λεάο Πόνσε Ντεντίνο.
* Μαρία Τερέσα (γενν. 1956), παντρεύτηκε τον Ζοάο Ρικάρντο ντα Κάμαρα Χάβες.

## Πρόγονοι


## Πηγές
* Monroe, Kristen R. (2004). The hand of compassion: portraits of moral choice during the Holocaust. Princeton University Press. pp. 73–. ISBN 978-0-691-11863-5. Retrieved 27 April 2011.
* Noonan, Barry Christopher. "casasavoia/eight". angelfire.com/realm3/ruvignyplus/.[s

## Παραπομπές


Κατηγορία:Οίκος της Μπραγκάνσα
Κατηγορία:Ινφάντας της Πορτογαλίας
Μιχαήλ του Βιζέου (γενν. 1946)

Ο **Μιχαήλ**, πορτογαλ. Miguel de Bragança, duque de Viseu, infante de Portugal (γενν. 3 Δεκεμβρίου 1946) από τον Οίκο της Μπραγκάνσα είναι δούκας του Βιζέου και πρίγκιπας (infante) της Πορτογαλίας.

## Βιογραφία
Είναι ο δευτερότοκος γιος του Ντουάρτε Β΄ δούκα της Μπραγκάνσα και της Μαρίας-Φραγκίσκης της Ορλεάνης-Μπραγκάνσα, κόρης του Πέτρου ντε Αλκάνταρα πρίγκιπα του Γκράο-Παρά. 

Ο δομ Μιγκουέλ Ραφαέλ Γκαμπριέλ Ξαβιέ Τερέζα Μαρία Φέλιξ είναι 4ος στη διαδοχή του θρόνου της Πορτογαλίας, μετά από τον μεγαλύτερο αδελφό του Ντουάρτε Πίο και τους δύο γιους εκείνου Αλόνσο και Ντίνις. Γεννήθηκε στη Βέρνη της Ελβετίας. Ο δούκας είναι ζωγράφος, θαυμαστής του Βερμέερ και του υπερρεαλιστή Χ. Ρ. Γκίγκερ. Αποφοίτησε από τη Σχολή Καλών Τεχνών του Πανεπιστημίου της Λισαβόνας. Ίδρυσε το 2011 την Ετήσια Εβδομάδα Πορτογάλων της Βραζιλίας (Luso-brasileiros) της Τέχνης της Άλλης Άποψης (Aldravist Art), στην Πορτογαλία και στη Βραζιλία εναλλάξ. Η 5η σύνοδός της εορτάστηκε στη Μαριάνα, στην πολιτεία Μίνας Γκεράις της Βραζιλίας. 

Είναι άγαμος και ζει στο Σαντάρ, στον δήμο Νέλας της περιοχής Βιζέου, στον "οίκο των ευγενών" (Casa das Fidalgas), ένα εξοχικό μέγαρο που πρωτοκατασκευάστηκε τον 14ο αι.

## Πρόγονοι


## Πηγές
* D. Duarte Nuno de Bragança, um rei que não reinou : testemunhos sobre a vida e a obra de D. Duarte II, chefe da Casa Real Portuguesa (Lisbon, 1992).

## Παραπομπές


Κατηγορία:Οίκος της Μπραγκάνσα
Ερρίκος της Κοΐμπρα

Ο **Ερρίκος**, πορτογαλ. Hennrique de Bragançc, duque de Coimbra, infante de Portugal (6 Νοεμβρίου 1949 - 14 Φεβρουαρίου 2017) από τον Οίκο της Μπραγκάνσα ήταν δούκας της Κοΐμπρα και πρίγκιπας της Πορτογαλίας.

## Βιογραφία
Ήταν ο τρίτος γιος του Ντουάρτε Νούνο δούκα της Μπραγκάνσα, επικεφαλής του Οίκου & τιτουλάριου βασιλιά της Πορτογαλίας και της Μαρίας-Φραγκίσκης των Ορλεάνης-Μπραγκάνσα, κόρης το υΠέτρου ντε Αλκάνταρα πρίγκιπα του Γκράο-Παρά.

Ο δομ Ενρίκε Νούνο Ζοάο Μιγκέλ Γκαμπιέλ Ραφαέλ γεννήθηκε στη Βέρνη της Ελβετίας και ήταν 5ος στη διαδοχή του θρόνου της Πορτογαλίας. Ο μεγαλύτερος αδελφός του Ντουάρτε Πίο είναι ο επικεφαλής του Οίκου της Μπραγκάνζα, που βασίλευσε στην Πορτογαλία ως το 1910.

Το 1950 ο απαγορευτικός για τον Οίκο του νόμος καταργήθηκε και επετράπη στην οικογένειά του να επιστρέψει στην Πορτογαλία, πράγμα που έκανε με τους γονείς του και τους μεγαλύτερους αδελφούς του το 1952. Απεβίωσε 68 ετών.

## Πρόγονοι


## Αναφορές σε πηγές


## Πηγές
* de Badts de Cugnac, Chantal. Coutant de Saisseval, Guy. ‘’Le Petit Gotha’’. Nouvelle Imprimerie Laballery, Paris 2002, p. 738-742, 748-749, 756-759 (French) ISBN 2-9507974-3-1

Κατηγορία:Οίκος της Μπραγκάνσα
Αλφόνσος της Μπέιρα

Ο **Αλφόνσος**, πορτογαλ. Afonso de Bragança, infante de Beira, duque de Barcelos (γενν. 25 Μαρτίου 1996) από τον Οίκο της Μπραγκάνσα είναι πρίγκιπας της Μπέιρα και δούκας του Μπαρσέλος.

## Βιογραφία
Είναι ο πρωτότοκος γιος του Ντουάρτε Πίο δούκα της Μπραγκάνσα, επικεφαλής του Οίκου και τιτουλάριου βασιλιά της Πορτογαλίας και της δόνας Ισαβέλλας Ινές Κάστρο Κουρβέλο ντε Ερέδια επιχειρηματία, κόρης του Ζόργκε ντε Ερέντια.

Ο δομ Αλφόνσο ντε Σάντα Μαρία Μιγκέλ Γκαμπριέλ Ραφαέλ γεννήθηκε στη Λισαβόνα και είναι διάδοχος στους τίτλους του πατέρα του. Ο τίτλος *πρίγκιπας (infante) της Πορτογαλίας* δίνεται παραδοσιακά στα νεότερα τέκνα και όχι στον διάδοχο, από το 1455 που ο Αλφόνσος Ε΄ της Πορτογαλίας έδωσε τον τίτλο στον γιο του Ιωάννη Β΄. 

Βαπτίστηκε το 1996 στον καθεδρικό της Μπράγκα από τον Εουρίκο Ντίας Νογκουέιρα, αρχιεπίσκοπο της Μπράγκα και πριμάτο όλων των Ισπανιών. Του δόθηκαν οι τίτλοι του 16ου πρίγκιπα της Μπέιρα και του 18ου δούκα του Μπαρσέλος, τίτλοι που δίνονται παραδοσιακά στον διάδοχο. Ανάδοχοί του έγιναν η Ελένη πριγκίπισσα των Βουρβόνων-Δύο Σιεκλιών και ο εκ μητρός θείος του Αφόνσο-Μιγκέλ ντε Ερέντια.

Αμέσως μετά τη βάπτιση ο νεαρός πρίγκιπας καθαγιάστηκε στο γειτονικό Γκουιμαράες, στην εκκλησία της Υμετέρας Κυρίας της Ελαίας, όπου ο πρόγονός του Ιωάννης Α΄ της Πορτογαλίας, ιδρυτής του Οίκου των Αβίς, μαζί με τον γιο του Αλφόνσο δούκα της Μπραγκάνσα, ιδρυτή του κλάδου των Μπραγκάνσα, βρέθηκαν για να ευχαριστήσουν για τη νίκη τους στη μάχη της Αλζουμπαρότα το 1385, εναντίον της Βεατρίκης της Πορτογαλίας και του συζύγου της Ιωάννη Α΄ της Καστίλης.

## Πρόγονοι


## Παραπομπές σε πηγές


## Πηγές
* "Afonso, filho dos duques de Bragança, investido 'liurai' numa visita a Timor". Caras. Retrieved 11 September 2018.

Κατηγορία:Οίκος της Μπραγκάνσα
Μαρί Ταγκλιονί

Η **Μαρί Ταγκλιόνι, Κοντέσα ντε Βουαζέν** (Marie Taglioni, Comtesse de Voisins 23 Απριλίου 1804 – 22 Απριλίου 1884) ήταν Σουηδέζα χορεύτρια του μπαλέτου και σημαντική μορφή του ευρωπαϊκού χορού. Μια από τις γνωστότερες μπαλαρίνες του ρομαντικού μπαλέτου και της ρομαντικής περιόδου, το οποίο καλλιέργησε αρχικά στο Θέατρο της Αυτού Μεγαλειότητος (Her Majesty's Theatre) στο Λονδίνο και στο Θέατρο της Βασιλικής Ακαδημίας Μουσικής (Théâtre de l'Académie Royale de Musique) της Όπερας του Παρισιού. Θεωρείται, χωρίς όμως να έχει επιβεβαιωθεί, ως η πρώτη μπαλαρίνα που χόρεψε στις μύτες των ποδιών της.

## Παραπομπές


## Πηγές
*

## Περαιτέρω μελέτη
*Homans, Jennifer. *Apollo's Angels: A History of Ballet*, Random House, 2010.
* Madison U. Sowell, Debra H. Sowell, Francesca Falcone, Patrizia Veroli, *Icônes du ballet romantique. Marie Taglioni et sa famille*, Gremese, 2016.
*Marie Taglioni, *Souvenirs. Le manuscrit inédit de la grande danseuse romantique*, édition établie, présentée et annotée par Bruno Ligore, Gremese, 2017.

## Εξωτερικοί σύνδεσμοι
*
* Marie Taglioni (1804–1884): A life on toe tip  (web presentation of the Taglioni collection in the Netherlands Music Institute)

Κατηγορία:Σουηδοί χορευτές
Κατηγορία:Γαλλίδες κόμισσες
Μισέλ Τράχτενμπεργκ

Η **Μισέλ Τράχτενμπεργκ** (*Michelle Christine Trachtenberg*, 11 Οκτωβρίου 1985 - 16 Απριλίου 2025) ήταν Αμερικανίδα ηθοποιός και μοντέλο. Συμμετείχε στις ταινίες *[[EuroTrip]]* (2004), *[[The Adventures of Pete & Pete]]* (1994-1996), *[[Buffy the Vampire Slayer]]* (2000-2003), *[[Η Μικρή Κατάσκοπος]]* (1996) και *[[Gossip Girl]]* (2008-2012). 

Απεβίωσε στις 26 Φεβρουαρίου 2025, σε ηλικία 39 ετών από επιπλοκές του διαβήτη.

## Φιλμογραφία

### Κινηματογράφος

### Τηλεόραση

### Διαδικτυακές σειρές

### Μουσικά βίντεο

## Βραβεία και υποψηφιότητες

## Παραπομπές


## Εξωτερικοί σύνδεσμοι

* 
* 

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Αμάντα Πιτ

Η **Αμάντα Πιτ** (αγγλικά: **Amanda Peet**, 11 Ιανουαρίου 1972) είναι Αμερικανίδα ηθοποιός. Φοίτησε στο Πανεπιστήμιο Κολούμπια και ξεκίνησε την καριέρα της με μικρούς ρόλους στην τηλεόραση, ενώ έκανε την πρώτη της εμφάνιση στον κινηματογράφο στην ταινία *[[Animal Room]]* (1995). Ο ρόλος της στην κωμωδία *[[The Whole Nine Yards (ταινία)|The Whole Nine Yards]]* (2000) τής χάρισε διεθνή αναγνώριση και από τότε έχει εμφανιστεί σε αρκετές ταινίες, συμπεριλαμβανομένων των *Σώστε τον γαμπρό* (2001), *[[Κάλλιο αργά παρά αργότερα (ταινία)|Κάλλιο αργά παρά αργότερα]]* (2003), *[[Identity (ταινία)|Identity]]* (2003), *[[Syriana]]* (2005), *[[The X-Files: I Want to Believe]]* (2008), *[[2012 (ταινία)|2012]]* (2009), *[[Τα ταξίδια του Γκιούλιβερ]]* (2010) και *[[The Way, Way Back]]* (2013).

Στην τηλεόραση, η Αμάντα Πιτ έχει πρωταγωνιστήσει στις σειρές *[[Jack & Jill (TV series)|Jack & Jill]]* (1999-2001), *[[Togetherness (TV series)|Togetherness]]* (2015-2016) και *[[Brockmire]]* (2017-2020).

## Φιλμογραφία
### Κινηματογράφος

thumb|right|Η Αμάντα Πιτ τον Οκτώβριο του 2009.
### Τηλεόραση

## Βραβεία και υποψηφιότητες

## Παραπομπές


## Εξωτερικοί σύνδεσμοι

* 
* 
* 

Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί κινηματογράφου
Μπρίτανι Μέρφι

Η **Μπρίτανι Μέρφι** (*Brittany Anne Murphy-Monjack* ; 10 Νοεμβρίου 1977 – 20 Δεκεμβρίου 2009) ήταν Αμερικανίδα ηθοποιός και τραγουδίστρια. 

## Βιογραφία
### Καριέρα
Γεννημένη στην Ατλάντα, μετακόμισε ως έφηβη στο Λος Άντζελες προκειμένου να ακολουθήσει μια καριέρα στην υποκριτική. Η αναγνωρισιμότητα της ήρθε με την ταινία *Clueless* (1995), την οποία ακολούθησαν ρόλοι σε ανεξάρτητες ταινίες όπως οι *Freeway* (1996) και *Bongwater* (1998). Έκανε την πρώτη της εμφάνιση στο θέατρο Μπροντγουεϊ σε μια παραγωγή του έργου του Άρθουρ Μίλερ *A View from the Bridge* το 1997, προτού εμφανιστεί στις παραστάσεις *Girl, Interrupted* (1999) και *Drop Dead Gorgeous* (1999).

Τη δεκαετία του 2000, η Μέρφι εμφανίστηκε στην ταινία *[[Don't Say a Word]]* (2001) μαζί με τον Μάικλ Ντάγκλας και στην ταινία *[[8 Mile (ταινία)|8 μίλια]]* (2002) μαζί με τον Έμινεμ, για τις οποίες έλαβε αρκετά θετικά σχόλια από τους κριτικούς. Στις γνωστές ταινίες της περιλαμβάνονται *Riding in Cars with Boys* (2001), *Spun* (2002), *Just Married* (2003), *Sin City* (2005), *[[The Dead Girl]]* (2006) και *[[Deadline]]* (2009). Η Μέρφι έδωσε την φωνή της *Luanne Platter* στην σειρά κινουμένων σχεδίων *King of the Hill* (1997–2009). Η τελευταία ταινία της, *[[Something Wicked (film)|Something Wicked]]*, κυκλοφόρησε τον Απρίλιο του 2014.

## Προσωπική ζωή
Το 2002 είχε σχέση με τον ηθοποιό Άστον Κούτσερ. Τα τελευταία χρόνια της ζωής της ήταν παντρεμένη με τον σκηνοθέτη Σίμον Μόντζακ.

### Θάνατος
Στις 20 Δεκεμβρίου 2009, η Μέρφι πέθανε από πνευμονία, σε ηλικία 32 ετών.

## Παραπομπές


## Εξωτερικοί σύνδεσμοι

* 

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί
Άγιος Γεώργιος Δολιανών Ιωαννίνων

*Για συνώνυμους οικισμούς στην Ελλάδα δείτε το λήμμα [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος Δολιανών** είναι ημιορεινός οικισμός στην Περιφερειακή Ενότητα Ιωαννίνων σε υψόμετρο 400 μέτρα ο οποίος βρίσκεται πριν τη δυτική είσοδο του Καλπακίου σε απόσταση 35,5 χλμ. ΒΔ. από τα Ιωάννινα. Ως ξεχωριστός οικισμός απογράφηκε για πρώτη φορά το 1971 με την ονομασία *Άγιος Γεώργιος* στην τότε κοινότητα Δολιανών. Το 1997 με το ΦΕΚ 122Α - 13/06/1997 μετονομάστηκε σε Άγιος Γεώργιος Δολιανών. Σύμφωνα με το σχέδιο Καλλικράτης, μαζί με τα Δολιανά αποτελούν τη τοπική κοινότητα Δολιανών που ανήκει στη δημοτική ενότητα Καλπακίου του Δήμου Πωγωνίου και σύμφωνα με την απογραφή 2011 έχει πληθυσμό 60 μόνιμους κατοίκους.

## Πληθυσμός

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Δομή, 2002-4

Κατηγορία:Χωριά της περιφερειακής ενότητας Ιωαννίνων
Κατηγορία:Δήμος Πωγωνίου